CELEX: 62009TN0097
Language: fi
Date: 2009-03-04 00:00:00
Title: Asia T-97/09: Kanne 4.3.2009 — Saksa v. komissio

6.6.2009   
            
            
               FI
            
            
               Euroopan unionin virallinen lehti
            
            
               C 129/15
            
         Kanne 4.3.2009 — Saksa v. komissio
   (Asia T-97/09)
   2009/C 129/26
   Oikeudenkäyntikieli: saksa
   
      Asianosaiset
   
   
      Kantaja: Saksan liittotasavalta (asiamies: M. Lumma, avustajanaan asianajaja C. von Donat)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               On kumottava Euroopan aluekehitysrahastosta (EAKR) Saksin osavaltion kohdealueelle 1 Saksan liittotasavallassa tarkoitettua toiminnallista ohjelmaa varten maksettujen tukien (1994–1999) pienentämisestä 19.12.2008 tehty komission päätös K (2008) 8465 lopullinen; tuet oli maksettu 5.8.1994 tehdyn komission päätöksen K(94) 1939/4, 22.8.1994 tehdyn komission päätöksen K (94) 2273/4 ja 6.9.1994 tehdyn komission päätöksen K (94) 1425 tehdyn päätöksen mukaisesti
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa 19.12.2008 tehdyn komission päätöksen K(2008) 8465 lopullinen, jolla pienennetään Euroopan aluekehitysrahastosta kolmelle toiminnalliselle ohjelmalle kohdealueella 1 Freistaat Sachsen Saksan liittotasavallassa myönnettyjä tukia (1994–1999).
   Kantaja esittää kanteelleen seuraavat perustelut:
   Ensinnäkään rahoitusoikaisujen kiinteämääräisyydelle ja ekstrapolaatiolle tukikautena 1994–1999 ei ole mitään oikeudellista perustaa.
   Toiseksi riidanalainen päätös rikkoo asetuksen (ETY) N:o 4253/88 (1) 2 artiklan 2 kohtaa, koska edellytykset tuen pienentämiselle eivät täyty.
   Komissio on sivuuttanut erityisesti käsitteen ”epäsäännöllisyys” ja tehnyt virheellisiä toteamuksia tosiseikaston tärkeistä osista. Olettama hallinnossa ja valvonnassa tapahtuneista järjestelmällisistä virheistä perustuu vääriin tosiseikkoja koskeviin toteamuksiin.
   Toissijaisesti kantaja väittää, että komissio ei ole käyttänyt sille asetuksen (ETY) N:o 4253/88 24 artiklan 2 kohdan mukaan kuuluvaa harkintavaltaa. Kiinteämääräiset oikaisut ovat suhteettomia ja ekstrapolaatio on suoritettu virheellisesti.
   Lisäksi kantaja väittää, että riidanalaista päätöstä ei ole riittävästi perusteltu. Siitä ei voida päätellä sovelletun kiinteämääräisyyden syitä ja niiden suuruuden perusteluja.
   Lopuksi kantaja väittää, että vastaaja on loukannut kumppanuuden periaatetta, koska se vetoaa riidanalaisessa päätöksessä hallinto- ja valvontajärjestelmän järjestelmällisiin puutteisiin huolimatta hallintosopimuksessa vahvistetusta hallinto- ja valvontajärjestelmän toimintakyvystä.
   
      (1)  Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19.12.1988 annettu neuvoston asetus (ETY) N:o 4253/88 (EYVL 1988, L 374, s. 1).